cyanic-selkie/wikianc huggingface dataset:
இசுலாத்துக்கு முந்திய அரேபியாவில் சமயம்
அரேபியர்கள் மக்காவின் கஃபா வழிபாட்டுத் தலத்தின் சுவரில் ஏறத்தாழ 360 தேவதைகளின் சிலைகளை நிறுவி வழிபட்டனர். ஏற்கனவே பல்லாண்டுகளுக்கு முன்னரே அரபு நாட்டில் யூத சமயம் அறிமுகம் ஆகி இருந்தது. உரோமர்களால் வலுக்கட்டாயமாகக் கிறித்தவ மதத்துக்கு மாற்றம் செய்யப்படுவதற்கு அஞ்சிய யூதர்கள் பலர் அரபுத் தீபகற்பத்தில் தஞ்சமடைந்திருந்தனர்.
அரபு நாட்டில் கிரேக்க, உரோமைப் பேரரசு, அக்சும் பேரரசு என்பவற்றின் தாக்கத்தால், அரபு நாட்டில் கிறித்தவமும், சாசானியப் பேரரசின் தாக்கத்தால் சரதுசமும் அரபுத் தீபகற்பத்தில் பின்பற்றப்பட்டது. உரோமர்களின் தாக்கத்தால் அரபுத் தீபகற்பத்தின் வடகிழக்கிலும் பாரசீக வளைகுடா பகுதிகளிலும் கிறித்தவம் பரவியது. பொ.கா. மூன்றாம் நூற்றாண்டில் பாரசீகத்தில் வாழ்ந்த மானி என்ற இறைவாக்கினர் அறிமுகப்படுத்திய மானி சமயம் மக்காவிலும் பயிலப்பட்டது.
பின்னணியும் ஆதாரங்களும்
அரபு நாட்டில் யூதமும் கிறித்தவமும் சிறிய அளவில் பின்பற்றப்பட்டாலும், பொ.கா. நான்காம் நூற்றாண்டு வரை அரபு மக்கள் பல கடவுள் வணக்க முறை கொண்டிருந்தனர்.
அரேபியர்கள் வாழ்ந்த ஹெஜாஸ் பகுதியில், குறிப்பாக மக்காவில் உள்ள கஃபாவில் வைத்து வழிபட்ட பெண் தேவதைகளில் முக்கியமானவைகள் அல்-லாத், அல்-உஸ்ஸா, மனாத் என்பனவாகும். கிரேக்க வரலாற்று அறிஞரான ஸ்டிராபோவின் கூற்றுப்படி அரேபியர்கள் பண்டைய கிரேக்க கடவுள்களான சியுசு, ஒரெகன், பெண் கடவுளான உரானியா என்போரை வழிபட்டனர். பழைய ஏற்பாடு நூலில் உள்ள சிலைகள் புத்தகத்தின் படி, மக்காவில் தங்கியிருந்த இப்ராகிமின் வழித்தோன்றல்கள், கஃபாவின் புனிதக் கற்களை தம்முடன் எடுத்துக் கொண்டு அரேபிய நாட்டின் பல பகுதிகளில் குடியேறி, அங்கு புனிதக் கற்களை கஃபா போன்று வடிவமைத்து  வழிபட்டனர். இதுவே பின்னர் அரபு நாட்டில் உருவச் சிலை வழிபாட்டின் வளர்ச்சிக்கு காரணமாக இருந்தது.
தேவதைகள்
thumb|பென் தெய்வம் [[அல்-உஸ்ஸாசாவின் சிற்பம்]] thumb|[[அரமேயம்|அரமேய எழுத்தில் எழுதப்பட்டு சால்ம் தெய்வத்திற்கு அர்ப்பணிக்கப்பட்ட களிமண் பலகை, தய்மா]] இசுலாமிற்கு முந்தைய அரபு நாடோடி பழங்குடிகள் பல சமயங்களை பின்பற்றி, பல வழிபாட்டு முறைகளின் படி பல தேவதைகளையும், கடவுள்களையும் வழிபட்டனர். நாடோடிகளாக இருந்த அரபுப் பழங்குடிகள் மக்கா மற்றும் மதீனா போன்ற நகர இராச்சியங்களை அமைத்துக் கொண்டு நிலையான ஓரிடத்தில் வாழ்ந்த காலத்தில் சமய நம்பிக்கைகள் மற்றும் சடங்குகள், பழக்க வழக்கங்களில், பிற நாடோடி அரேபியர்களிடமிருந்து வளர்ச்சியடைந்திருந்தது. நடோடி அரேபியர்கள் அடையாளப்பொருள் நம்பிக்கை, குலக்குறிச் சின்னம் மற்றும் நீத்தார் வழிபாடுகளைக் கொண்டிருந்தனர்.
நிரந்தரமான ஒரே இடத்தில் குடியிருந்த அரேபியர்கள் பல கடவுள் வணக்க முறை கொண்டிருந்தனர். ஹெஜாஸ் பகுதியின் மக்கா, மற்றும் மதீனா நகர அரேபியர்கள் கஃபா, பாலைவனச் சோலைகள் மற்றும் நகரங்களில் தங்களது கடவுள்களுக்கு நிரந்தர கட்டிட அமைப்புகள் நிறுவி வழிபட்டனர். அரபு நாட்டின் நாடோடி மக்கள் தங்கள் வழிபடு கடவுளை தங்களுடனேயே கொண்டு சென்றனர்.
ஆவிகள் வழிபாடு
தெற்கு அரபு நாட்டின் அரேபியர்கள் நீத்தாரை, தங்கள் குலத்தை காக்கும் ஆவி வடிவத்தில் வழிபட்டனர். வடக்கு அரபு நாட்டின் பல்மைரா நகரத்து கல்வெட்டுக் குறிப்பிகளின் படி, அரேபியர்கள் ஜின் (jinn) என்ற ஜினவே எனும் ஆவியை வழிபட்டனர். எதிர்காலத்தை கணிப்பவர்கள், மெய்யியல் அறிஞர்கள் மற்றும் கவிஞர்களை ஜின் என்ற ஆவியுடன் தொடர்புடையவர்கள் என பண்டைய அரேபியர்கள் நம்பினர். மேலும் பல்வேறு நோய்களுக்கும், மனநோய்களுக்கும் ஜின் என்ற ஆவியே காரணம் என நம்பி அரேபியர்கள் பயந்தனர்.
தேவதைகளின் பங்கு
இசுலாம் தோன்றுவதற்கு முன்னர் பல கடவுள் வணக்க முறை கொண்டிருந்த அரேபியர்கள், முகமது நபியின் உபதேசங்களால் படைப்புக் கடவுளாக அல்லா எனும் ஒரே இறைவனை வணங்கினர். அல்லா எனும் சொல்லிற்கு அரபு மொழியில் இறைவன் என்பதாகும். இசுலாமிற்கு முந்தைய சமயச் சாத்திரங்களில் மக்காவாசிகளும் மற்றும் அதன் அன்மைப் பகுதியில் உள்ளோரும் அல்லாவின் மகள்களாக அல்-லாத், அல்-உஸ்ஸா மற்றும் மனாத் பெண் தேவதைகளுக்கு சிலை எழுப்பி வழிபட்ட செய்திகள் உள்ளது.
அல்லாஹ் என்ற சொல் பிரதேச மாறுபாடுகள் கொண்டுள்ளது. பேகன் மற்றும் கிறித்துவம் மற்றும் இசுலாமிற்கு முந்தைய கல்வெட்டுகளில் பேகன் எனும் சொல் காணப்படுகிறது. இசுலாமிற்கு முந்தைய, முகமது நபிக்கு முன்னோரும், கவிஞருமான ஜுபைர் பின் அபி சல்மாவின் செய்யுட்களில் அல்லா எனும் சொல் குறிப்பிட்டுள்ளது. முகமது நபியின் தந்தை பெயரான அப்துல்லா இபின் அப்துல் முத்தலிப்பு எனும் பெயருக்கு கடவுளின் பணியாள் எனப்பொருளாகும்.
அல்லா எனும் பெயர் இசுலாமிற்கு முந்தைய கடவுளான அய்லியா, இலா மற்றும் ஜெஹோவா போன்ற பெயரிலிருந்து தோன்றிருக்கலாம் என சார்லஸ் ரஸ்சல் கௌல்ட்டர் மற்றும் பேட்டீரிசியா டர்னர் ஆகியோர் கருதுகின்றனர். மேலும் சந்திரக் கடவுளான அல்மக்கா, வாத் மற்றும் வாரா போன்ற கடவுள்கள் பெயர்களிலிருந்து அல்லா எனும் பெயர் தோன்றியிருக்கலாம் எனவும் கருதுகின்றனர்.
இலாஹ் மற்றும் பாபிலோனிய மற்றும் கானான் தேசக் கடவுளான எல்லிற்கும் அல்லாஹ்விற்கும் தொடர்பு சரியாக அறியப்படவில்லை என ஆல்பிரட் குல்லாயும் கூறுகிறார். யூத மற்றும் கிறித்துவ ஆதாரங்களின்படி, பல தெய்வ வழிபாடு கொண்ட அரேபியர்கள் அல்லாவை தங்கள் தலைமைக் கடவுள் என்று நன்கு அறிந்தவர்களாக இருந்தனர் என வெல்ஹௌசன் குறிப்பிடுகிறார். கிபி 4-ஆம் நூற்றாண்டின் தெற்கு அரபு நாட்டின் கல்வெட்டுக் குறிப்புகள் ரஹ்மான் எனும் கடவுளை சொர்க்கத்தின் தலைவர் எனக்குறிப்பிடுகிறது.
அல்-லாத், மனாத் மற்றும் அல்-உஸ்ஸா
thumb|[[அல்-லாத், மனாத் மற்றும் அல்-உஸ்ஸாவின் சிற்பம், பல்மைரா, கிபி 2-3-ஆம் நூற்றாண்டு]] அல்-லாத், மனாத் மற்றும் அல்-உஸ்ஸா ஆகிய பெண் தெய்வங்களை அரபு நாட்டின் மக்கா மற்றும் மதீனா நகரங்கள் கொண்ட ஹெஜாஸ் பகுதிகளில் அதிகமாகக் கொண்டாடினர்.
குலக்குறிச் சின்ன வழிபாடு
மக்கா நகரில் நடுவில் அமைந்துள்ள கஃபா எனும் கட்டடத்தின் கிழக்கு மூலையின் சுவரில் அமைக்கப்பட்டுள்ள கறுப்புக் கல்லை இறைவனால் பூமியில் இறக்கப்பட்டது எனக்கருதி அரேபியர்கள் உள்ளிட்ட ஆபிரகாமிய சமய மக்கள் தங்கள் குலக்குறிச் சின்னமாக வழிபட்டனர்.
சமயச் சடங்குகள்
thumb|கல்லில் செதுக்கிய கடவுளின் சிற்பம், பெட்ரோ, [[ஜோர்தான்]]
சிலை வழிபாட்டுப் பழக்கம்
அரேபியர்கள் கருங்கல்லில் செய்யப்பட்ட தெய்வங்களின் உருவச் சிலைகளைச் சுற்றி வலம் வந்து வழிபாட்டனர். பொதுவாக தெற்கு அரேபியால் கடவுள் சிலையின் முகம் மட்டும் தெரியும் அளவிற்கு வடிக்கப்பட்டிருக்கும்.
சிலைகளின் நூலில் இரண்டு வகையான சிலைகள் விவரிக்கப்பட்டுள்ளது. அவைகள் மரம், தங்கம் மற்றும் வெள்ளியால் மனித வடிவத்தில் செய்யப்பட்டவைகளுக்கு சிலைகள் என்றும், கல்லால் செய்யப்பட்டவைகளை படிமங்கள் என வகைப்படுத்தப்பட்டுள்ளது.
தெற்கு அரபு நாட்டில், இறைவியின் பிரதிநிதியாக, கழுகு அல்லது எருது போன்ற விலங்குகள் வடிவத்தில் சிலை செய்து வழிபடும் வழக்கம் பொதுவாக இருந்ததுள்ளது. thumb|Floor-plan of the peristyle hall of the Awwam temple in Ma'rib.|alt=|left
புனித இடங்கள்
அரேபியர்கள் புனித இடங்களை ஹிமா, ஹரம் அல்லது மகரம் என்று குறிப்பிடுவதுடன், வழிபாட்டுத் தலங்களில் வன்முறை தடைசெய்யப்பட்டிருந்தது. அரபு நாட்டில் பெரும்பாலான வழிபாட்டுத் தலங்கள் திறந்த வெளியில், நீர் ஊற்றுகள் அல்லது சோலைகளுடன் கூடியிருந்தது. நகரங்களில் வழிபாட்டுத் தலத்தைச் சுற்றி சுவர் எழுப்பியும், அலங்காரத்துடன் விளங்கியது.
பூசாரிகளும் மற்றும் காவலர்களும்
அரபு நாட்டின் புனித தலங்களில், குறிப்பாக ஹெஜாஸ் பிரதேசத்தில், குறைசி மக்கள் காவல் புரிபவர்களாகவும் மற்றும் பூசாரிகளாகவும் இருப்பர். இவர்கள் வழிபாட்டுத் தலத்தைச் சுற்றியுள்ள பகுதிகளுக்கு உரிமையாளர்களாக இருப்பதுடன், வழிபட வருபவர்களிடமிருந்து காணிக்கைகளைப் பெறுவர். பெரிய வழிபாட்டுத் தலங்களில் தலைமைப் பூசாரிகள் வழிபாடு நடத்துவர்.
புனித யாத்திரைகள்
அரபு நாட்டில் புனிதத் தலங்களுக்கு ஆண்டுக்கு ஒரு முறை யாத்திரை செல்வது மக்கள் சமயக் கடமையாகக் கொண்டிருந்தனர். தெற்கு அரேபியர்கள் அல்-மக்கா எனும் தலத்திற்கு சூலை மாதம் புனித யாத்திரை மேற்கொண்டனர்.
மக்கா யாத்திரை
இசுலாமுக்கு முந்தைய அரேபியர்கள் புனித மாதங்களில் அரபா குன்றுக்கு அருகே அமைந்த மக்காவிற்கு புனித யாத்திரை மேற்கொண்டு, மக்காவில் உள்ள கஃபாவை வழிபட்டு வலம் வந்தனர்.
சமயச் சடங்குகள் மற்றும் பலி காணிக்கை
thumb|பலி விலங்குகளின் சித்திரங்கள்
இசுலாமிற்கு முந்தைய அரேபியர்கள் தங்கள் குடும்பம் மற்றும் சமயச் சடங்குகளில் ஒட்டகம் போன்ற விலங்குகள், வேளாண் பயிர்கள், சமைத்த உணவு, விலையுயர்ந்த பொருட்கள் இறைவனுக்கு காணிக்கையாக படைத்தனர். கால்நடைகளை மேய்க்கும் நாடோடி அரேபியர்கள் புனித இடங்களில் ஒட்டகம், ஆடு போன்ற விலங்குகளையும் மற்றும் பறவைகளையும் கடவுளுக்கு பலியிட்டு காணிக்கை செலுத்தினர். சமயச் சடங்குகள் மற்றும் பலியிடங்களில் பெண்கள் அனுமதிக்கப்படவில்லை. பலியிட்ட விலங்கின் இரத்தத்தை பலி பீடங்களில் பூசுவதன் மூலம், தங்களுக்கும், தேவதைக்கும் இடையே நல்ல தொடர்பு ஏற்படுவதாக கருதினர். சில நேரங்களில் போர்க் கைதிகளை கடவுளுக்கு பலியிடும் முறை இசுலாமுக்கு முந்தைய அரபு நாட்டில் வழக்கத்தில் இருந்தது.
பிற பழக்கங்கள்
மாதவிடாய் கண்ட பெண்களை சிலை வழிபாட்டுத் தலங்களுக்கு அனுமதிப்பதில்லை. தெற்கு அரபு நாட்டின் வழிபாட்டுத் தலங்களில் உடலுறவுக் கொள்வது தடைசெய்ப்பட்டு இருந்தது.
அரபுக் குடிகள் மீதான தாக்கங்கள்
வடக்கு அரபுப் பழங்குடிகளின் ஆக்கிரமிப்புகளால், தெற்கு அரபு சமயத்தில், வடக்கு அரபு மக்களின் சமயக் கடவுள்களின் தாக்கம் அதிகரித்தது. வடக்கு அரபு நாட்டின் அல்-லாத், அல்-உஸ்ஸா மற்றும் மனாத்  போன்ற பெண் தெய்வங்களை, தெற்கு அரபு நாட்டில் லாத், உஸ்சயான் மற்றும் மனவ்த் என அழைத்தனர்.
ஹெஜாஸ் பிரதேசம்
அரபு நாட்டின் வடமேற்கில் அமைந்த ஹெஜாஸ் பிரதேசத்தில் அல்-லாத், அல்-உஸ்ஸா மற்றும் மனாத் எனும் மூன்று  பெண் தெய்வங்களின் வழிபாடு சிறப்புடன் விளங்கியது. இவைகள் குறைசி எனும் அரபுப் பழங்குடிகளின் வழிபாட்டுத் தெய்வமாக விளங்கியது. முக்கியமான மனாத் தெய்வத்தின் சிலை மக்காவிற்கும் மதீனாவிற்கும் இடையே அமைந்திருந்தது. மனாத் தெய்வத்தை வழிபட்டு, பின்னர் தங்கள் தலை முடியை மொட்டை அடித்து முடி காணிக்கை செலுத்தும் வழக்கம் அரேபியர்களிடம் இருந்தது.
இசுலாமிற்கு பிந்தைய அரேபியா
இசுலாமின் எழுச்சிக்குப் பின்னர் அரபு நாட்டில் பல தெய்வச் சிலைகள் வழிபாடு மறைந்து, உருவமற்ற ஓர் இறை வழிபாடு தற்போது வரை நிலவுகிறது.
மேற்கோள்கள்
பகுப்பு:அராபியத் தொன்மவியல் பகுப்பு:அராபியப் பண்பாடு பகுப்பு:சவூதி அரேபிய வரலாறு பகுப்பு:இசுலாமியத் தொன்மவியல் பகுப்பு:நடுவண் கிழக்குத் தெய்வங்கள் பகுப்பு:ஆசியாவில் சமயம்
கலைஞர் நூற்றாண்டு நூலகம்
கலைஞர் நூற்றாண்டு நூலகம் (Kalaignar Centenary Library) என்பது தமிழ்நாடு அரசின் சார்பில் மதுரை மாவட்டம் புது நத்தம் சாலையில் நிறுவப்பட்ட நூலகம் ஆகும்.
சிறப்பம்சங்கள்
இந்நூலகம் சுமார் 206 கோடி ரூபாய் செலவில் 8 தளங்களுடன் 2 லட்சத்து 13 ஆயிரம் சதுர அடி பரப்பளவில் அமைக்கப்பட்டுள்ளது. சுமார் 5 இலட்சம் புத்தகங்கள் வைக்க வசதியுடன் அமைக்கப்பட்ட இந்நூலகத்தில் தற்பொழுது 3.5 இலட்சம் புத்தகங்கள் உள்ளன. புத்தகங்கள் அனைத்தும் எண்ணிம வடிவில் வகைப்படுத்தி அடுக்கப்பட்டுள்ளன, எனவே வாசகருக்குப் புத்தகத்தின் இருப்பை அறிந்து, தேடுவது எளிதாகும்.
இந்நூலகம் சென்னையில் உள்ள அண்ணா நூற்றாண்டு நூலகத்திற்கு அடுத்த பெரிய நூலகமாகத் தமிழகத்தில் உள்ளது.
மேற்கோள்கள்
பகுப்பு:தமிழ்நாட்டு நூலகங்கள் பகுப்பு:மதுரை மாவட்டம்
டான் ஹாசர்
டான் ஹாசர் (Dannhauser) என்னும் ஊர், தென்னாப்பிரிக்காவின் குவாசூலூ மாகாணத்தில் உள்ளது. இங்கு கருப்பினத்தவர் பெரும்பான்மையினர் ஆவர். குறிப்பிடத்தக்க எண்ணிக்கையில் இந்திய வம்சாவழியினர் வசிக்கின்றனர்.
இணைப்புகள்
பகுப்பு:தென்னாப்பிரிக்க நகரங்கள்
பாங்கல் சௌந்தரேஸ்வரர் சுவாமி கோயில்
பாங்கல் சௌந்தரேஸ்வரர் சுவாமி கோயில் தமிழ்நாட்டில் நாகப்பட்டினம் மாவட்டம், பாங்கல் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சொளந்தரேஸ்வரர், ஆனந்தவல்லி சன்னதிகளும், விநாயகர் முருகன் சண்டிகேஸ்வரர் மகாலெட்சுமி தெட்சணாமூர்த்தி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பரத்பூர் மாவட்டம்
பரத்பூர் மாவட்டம் (Bharatpur District) வட இந்தியாவின் இராஜஸ்தான் மாநிலத்தின் முப்பத்து இரண்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பரத்பூர்  நகரம் ஆகும். இம்மாவட்டத்தில் அமைந்துள்ள கேவலாதேவ் தேசியப் பூங்காவை உலகப் பாரம்பரிய களமாக யுனேஸ்கோ நிறுவனம் அறிவித்துள்ளது.
அமைவிடம்
5006 சதுர கிலோ மீட்டர் பரப்பளவு கொண்ட இம்மாவட்டத்தின் வடக்கில் அரியானாவின் குர்கான் மாவட்டம், கிழக்கில் உத்திரப் பிரதேசத்தின் மதுரா மாவட்டம் மற்றும் ஆக்ரா மாவட்டமும்; தெற்கில் தௌவுல்பூர் மாவட்டமும்; தென்கிழக்கில் கரௌலி மாவட்டமும்; தென்மேற்கில் தௌசா மாவட்டமும்; மேற்கில் அல்வார் மாவட்டமும் எல்லைகளாக அமைந்துள்ளது.
இம்மாவட்டத்தின் குறுக்கே பான் கங்கா ஆறு, ரூப்பரேல் ஆறு மற்றும் கம்பீர் ஆறுகள் பாய்கிறது.
மாவட்ட நிர்வாகம்
பரத்பூர் மாவட்டம் பத்து உட்கோட்டங்களும்; வேய்ர், பூசாவர், பயானா, பரத்பூர், தீக், காமன், கும்கர், நட்பாய், நகர், பஹாரி, ரூப்வாஸ் என பதினொன்று வருவாய் வட்டங்களும் கொண்டது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 2,548,462 ஆக உள்ளது. கிராமப்புறங்களில் 80.57% மக்களும்; நகரப்புறங்களில் 19.43% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.29%   ஆக உயர்ந்துள்ளது. மக்கள் தொகையில் 1,355,726 ஆண்களும்  மற்றும் 1,192,736 பெண்களும் உள்ளனர். பாலின விகிதம் ஆயிரம் ஆண்களுக்கு  880 பெண்கள்  வீதம் உள்ளனர். 5,066 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 503 மக்கள் வாழ்கின்றனர். இம்மாவட்டத்தின் சராசரி படிப்பறிவு 70.11% ஆகவும், ஆண்களின் படிப்பறிவு 84.10% ஆகவும், பெண்களின் படிப்பறிவு 54.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 436,165 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 2,143,046 (84.09%) ஆகவும், சீக்கிய சமய மக்கள் தொகை 23,456  (0.92%)  ஆகவும்,   இசுலாமிய சமய  மக்கள் தொகை 371,286  (14.57%)  ஆகவும்,  கிறித்தவ சமயத்தினரின் மக்கள் தொகை 1,576 (0.06% ) ஆகவும், சமண சமய மக்கள் தொகை 5,758   (0.23%) ஆகவும், பௌத்த சமய மக்கள் தொகை 899  (0.04%) ஆகவும், பிற சமய மக்களின் தொகை 18 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 2,423    (0.10%)  ஆகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
சுற்றுலா
கேவலாதேவ் தேசியப் பூங்காவில் 364 வகையான இந்தியா மற்றும் வெளிநாட்டுப் பறவைகள் குளிர்காலத்தின் போது வலசை வருகிறது. இப்பூங்கா பறவைகளின் சரணாலயமாக உள்ளது.
வெளி இணைப்புகள்
பகுப்பு:பரத்பூர் மாவட்டம் பகுப்பு:இராஜஸ்தான் மாவட்டங்கள்
தேசிய அறிவியல் நூலகம் (இந்தியா)
தேசிய அறிவியல் நூலகம் (National Science Library) என்பது இந்திய அரசுக்குச் சொந்தமான அறிவியல் நூலகம், ஆவணக் காப்பகம் மற்றும் களஞ்சியமாகும். இது சூன் 1963-ல், அறிவியல் மற்றும் தொழிலக ஆய்வு மன்றத்தின் அனைத்து அறிவியல் ஆய்வு இதழ்களையும், வெளியிடப்பட்ட மற்றும் வெளியிடப்படாத தேசத்தின் அறிவியல் பணிகளின் அறிக்கைகளைப் பெறுவதற்கும் தக்கவைப்பதற்காக நிறுவப்பட்டது.
கட்டிடம்
1983ஆம் ஆண்டில், சத்சங் பீகார் மார்க், புது தில்லியில் நூலகம் மற்றும் பிற துணை நோக்கங்களுக்காக, தயாரிப்புகள் மற்றும் சேவைகளுக்காக 3.5 ஏக்கர் நிலப்பரப்பில் நிரந்தரமாக நான்கு மாடிகள் கொண்ட மத்திய குளிரூட்டப்பட்ட கட்டிடம் கட்டப்பட்டது தேசிய அறிவியல் நூலகத்திற்காகக் கட்டப்பட்டது.
குறிக்கோள்
முக்கிய குறிக்கோள்கள் மற்றும் நோக்கங்கள் நாடு முழுவதும் அறிவியல் தகவல் கல்வியறிவை மேம்படுத்துவதற்கான பல்வேறு வகையான முறையான மற்றும் முறைசாரா அறிவுறுத்தல்களை நிறைவேற்றுவது, அத்துடன் ஆராய்ச்சியாளர்கள், விஞ்ஞானிகள் மற்றும் ஆராய்ச்சியில் ஈடுபட்டுள்ள அனைத்து பயனர்களுக்கும் பதிவுசெய்யப்பட்ட அறிவை அடையாளம் கண்டு, பெறுதல், ஒழுங்கமைத்தல், பாதுகாத்தல் மற்றும் அணுகலை வழங்குதல். நடவடிக்கைகளை நோக்கமாகக் கொண்டது.
சேகரிப்பு
ஒரு பொருள் நூல்கள், பத்திரிக்கைகளின் கட்டுப்பட்ட தொகுதிகள், அறிக்கைகள், ஆய்வறிக்கைகள்/ஆய்வுகள், தரநிலைகள் மற்றும் காப்புரிமைகள் போன்ற 2,51,000 அச்சிடப்பட்ட அறிவியல் தொழில்நுட்ப ஆவணங்களைத் தேசிய அறிவியல் நூலகம் காப்பகப்படுத்தியுள்ளது. இந்த பெரிய சேகரிப்புகள் ஒரு தகுதியான ஆராய்ச்சி மேம்பாட்டுக் குறிப்புக்கான ஆதாரங்களை உருவாக்குகின்றன.
மேற்கோள்கள்
பகுப்பு:இந்திய நூலகங்கள்
கோ. கா. வி. வீ. வெ. சத்யநாராயண ரெட்டி
கோசூரி காசி விசுவநாத வீர வெங்கட சத்தியநாராயண ரெட்டி (K. K. V. V. V. Satyanarayana Reddy) என்பவர் இந்திய அரசியல்வாதியும் ஆந்திரப் பிரதேச முன்னாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியினைச் சேர்ந்தவர். 2009ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் இந்தியத் தேசிய காங்கிரசின் வேட்பாளராக இராம்பச்சோதவரம் சட்டமன்றத் தொகுதியில் போட்டியிட்டு வெற்றிபெற்று ஆந்திரப் பிரதேச சட்டமன்ற உறுப்பினரானார்.
மேற்கோள்கள்
பகுப்பு:வாழும் நபர்கள் பகுப்பு:1965 பிறப்புகள் பகுப்பு:ஆந்திரப் பிரதேச சட்டமன்ற உறுப்பினர்கள்
மேலவீரராகவபுரம் முத்துமாரியம்மன் கோயில்
மேலவீரராகவபுரம் முத்துமாரியம்மன் கோயில் தமிழ்நாட்டில் திருநெல்வேலி மாவட்டம், மேலவீரராகவபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் தசரா முக்கிய திருவிழாவாக நடைபெறுகிறது. ஆடி மாதம் ஆடிமுளைக்கட்டு திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாமித்தம்பி தில்லைநாதன்
சாமித்தம்பி தில்லைநாதன் (பிறப்பு: ஜூலை 24, 1948) இலங்கையைச் சேர்ந்த எழுத்தாளர்.துறைநீலாவணை யைப் பிறப்பிடமாகவும் மண்டூரை வசிப்பிடமாகவும் கொண்டவர். '''சைவப்புலவர். கலாநிதி. எஸ். தில்லைநாதன்''' எனப் பரவலாக அறியப்பட்டவர். தமிழ் இலக்கிய, இலக்கணம், இந்து சமயம் முதலான துறைசர்ந்ததாக இவரது ஆக்கங்கள் பொதுவாக அமைந்துள்ளன. இவரது மூத்த சகோதரர் சாமித்தம்பி முத்துக்குமாரன் (ஓய்வு பெற்ற பதிவாளர் நாயகம்) என்பவரும் ஒரு புகழ்பெற்ற எழுத்தாளர் என்பது குறிப்பிடத்தக்கது.
வாழ்க்கைக் குறிப்பு
சாமித்தம்பி தில்லைநாதன் அவர்கள் துறைநீலாவணையில் காணிமுகாமை சாமித்தம்பிக்கும், தோ.வே.மாரிமுத்துக்கும் 1948 ஜூலை 24 இல் மகனாகப் பிறந்தார். துறைநீலாவணை மகா வித்தியாலயம், கல்முனை உவெஸ்லி உயர்தரப்பாடசாலையிலும் தனது ஆரம்பிக்கல்வியைப் பயி்ன்றார். பின்னர் தனது கலைமாணிப் பட்டத்தினை பேராதனைப் பல்கலைக் கழகத்திலும், கல்வியியற் பட்டப்பின் டிப்புளோமாவினை இலங்கைத் திறந்த பலக்லைக் கழகத்திலும் பெற்றார். மேலும் தனது கலாநிதிப் பட்டத்தினை கிழக்குப் பல்கலைக் கழகத்தில் பெற்றார். கிழக்குப் பல்கலைக்கழக தமிழ்த்துறையில் இவரே முதன்முறையாகத் கலாநிதிப் பட்டம் பெற்றவர்.
ஆசிரியப்பணி
இவர் தனது ஆசிரியப் பயிற்சியினை மட்டக்களப்பு அரசினர் ஆசிரியர் பயிற்சிக் கலாசாலையில் பெற்றார். இவர் ஆசிரியராக மட்டக்களப்பின் பல பாடசாலைகளிலும், அதிபராக மட்டக்களப்பு மண்டூர் மகாவித்தியாலயம், கொழும்பு விவேகானந்தா பாடசலைகளில் முதலாந்தர அதிபராகவும் பணியாற்றினார். பின்னர் மட்டக்களப்பின் மண்முனை வடக்கு பிரதேசக்கல்வி அலுவலகத்தின் உதவிக்கல்விப் பணிப்பாளராகவும், மண்முனை தென்மேற்கு (பட்டிப்பளை) பிரதேச கல்விப்பணிப்பாளராகவும், போரதீவுப்பற்று கோட்டக்கல்வி அலுவலகத்தின் கோட்டக்கல்விப் பணிப்பாளராகவும் கடமையாற்றினார். 1995 தொடக்கம் 2008 இல் ஓய்வுபெறும் காலம் வரை இப்பதவியில் செயற்பட்டுள்ளார்.
சைவப்புலவர் பட்டம்
1973 ஆம் ஆண்டு அகில இலங்கை சைவப்புலவர் பரீட்சையில் தேறி சைவப்புலவர் பட்டத்தினைப் பெற்றார். தற்போது அகில இலங்கை சைவப்புலவர் சங்கத்தின்  உப தலைவராகவும் உள்ளார்.
ஆய்வுக்கட்டுரைகள்
இவர் சஞ்சிகைகளிலும், பத்திரிகைகளிலும் பல ஆய்வுக்கட்டுரைகளை எழுதியுள்ளார். மேலும் பல வானொலி நிகழ்ச்சிகளை இலங்கை வானொலியில் தொகுத்தும் உள்ளார். இருப்பினும் கீழே குறிப்பிடப்பட்வை அவற்றுட் சிலவே. இயற்கை அனர்த்தங்கள் காரணமாக பல ஆவணங்கள் பெறமுடியாமற் அழிந்து போயின.
பெற்ற விருதுகளும் கௌரவங்களும்
பகுப்பு:மட்டக்களப்பு மாவட்ட நபர்கள் பகுப்பு:ஈழத்து எழுத்தாளர்கள் பகுப்பு:1948 பிறப்புகள்
ஆறாவயல் ஊராட்சி
ஆறாவயல் ஊராட்சி (Aravayal Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகாகுதா கோயில்கள்
மகாகுதா கோயில்கள் (Mahakuta group of temples) என்பது இந்தியாவின் கருநாடக மாநிலத்தின் பாகல்கோட் மாவட்டத்தில் உள்ள மகாகுதா என்ற கிராமத்தில் அமைந்துள்ள் கோயில்களாகும். இது இந்துக்களுக்கு ஒரு முக்கியமான வழிபாட்டுத் தலமாகவும், நன்கு அறியப்பட்ட சைவ மடத்தின் இருப்பிடமாகவும் உள்ளது. இந்த கோவில்கள் பொ.ச. 6 அல்லது 7 ஆம் நூற்றாண்டில் தேதியிடப்பட்டவை. மேலும் பாதமியின் சாளுக்கிய வம்சத்தின் ஆரம்பகால மன்னர்களால் கட்டப்பட்டுள்ளன. இது அருகிலுள்ள அய்கொளெவில் உள்ள கோயில்களைப் போன்ற கட்டிடக்கலை பாணியை அடிப்படையாகக் கொண்டுள்ளது. மேலும், வளாகத்தில் உள்ள இரண்டு குறிப்பிடத்தக்க கல்வெட்டுகளில் உள்ள தகவல்கள் பொ.ச. 595-602 க்குமிடையில் தேதியிடப்பட்ட 'மகாகுதா தூண் கல்வெட்டு' ( சமசுகிருத மொழியிலும் கன்னட எழுத்துமுறையிலும் எழுதப்பட்டுள்ளது ); மேலும், கி.பி 696–733 க்கு இடையில் தேதியிடப்பட்ட விஜயாதித்தனின் காதலியான வினபோட்டியைப் பற்றிய கல்வெட்டு கன்னட மொழியிலும் பிற எழுத்துக்களிலும் எழுதப்பட்டிருக்கிறது.
அடிப்படை திட்டம்
7 ஆம் நூற்றாண்டின் கர்நாடக கைவினைஞர்கள் வட இந்திய நாகரா பாணி கோயில்களை ஒட்டியுள்ள தென்னிந்திய திராவிட பாணியிலான கோயில்களைக் கட்டுவதன் மூலம் தங்கள் கட்டிடக்கலையில் ஒரு குறிப்பிட்ட தேர்ந்தெடுப்பை அடைந்தனர். மேலும், அவற்றின் திராவிட மற்றும் நாகரா பாணிகள் உள்ளூர், பூர்வீக மாறுபாடுகள் மற்றும் நவீன தமிழ்நாட்டில் தெற்கில் நிலவிய கட்டடக்கலையுடனும் மத்திய இந்தியப் பாணிகளுடனும் தொடர்பில்லாதவை. ஒரு பாணியின் அடிப்படை திட்டத்தை மற்றொன்றின் பண்புகளுடன் இணைப்பதன் மூலம் அவர்கள் இதை அடைந்தனர். இங்குள்ள திராவிட பாணியிலான கோயில்கள் சன்னதிக்கு மேல் கட்டப்பட்ட கோபுரத்தைக் கொண்டுள்ளன. நாகரா பாணியிலான கோயில்கள் ஒரு சன்னதிக்கு மேல் ஒரு வளைவு கோபுரத்தைப் பயன்படுத்துகின்றன, இது ஒரு சதுரத் திட்டத்தைக் கொண்டுள்ளது, மேலும் இது ஒரு ரிப்பட் கல்லால் மூடப்பட்டுள்ளது. இந்த கலப்பின பாணியின் வளர்ச்சி, இரண்டு அடிப்படை கட்டடக்கலை பாணிகளின் அச்சுக்கலை அம்சங்களை இணைப்பதன் மூலம் அடையப்படுகிறது, இது கர்நாடக பிராந்தியத்தின் ஒரு தனித்துவமாகக் கருதப்படுகிறது மற்றும் வெசரா பாணியிலான கட்டிடக்கலைகளின் தொடக்கத்தை வரையறுக்கிறது.
நீருற்று
கோயில் வளாகத்திற்குள் ஒரு இயற்கை மலை நீரூற்று அமைந்துள்ளது. இது விஷ்ணு புட்கரணி ("விஷ்ணுவின் தாமரைக் குளம்") மற்றும் பாபவிநாச தீர்த்தம் என்று அழைக்கப்படும் ஒரு குளத்தில் விழுகிறது. வளாகத்தில் உள்ள பல சிவாலயங்களில், திராவிட பாணியில் கட்டப்பட்ட மகாகுடேசுவரர் கோயில், மல்லிகார்ச்சுனர் கோயில் ஆகியவை மிகப் பெரியவை. விஷ்ணு புட்கரணி குளத்தின் மையத்தில் ஒரு சிறிய சன்னதி உள்ளது, அதில் பஞ்சமுக லிங்கம் என அழைக்கப்படும் ஒரு சிவலிங்கம் அமைந்துள்ளது. நான்கு திசைகளிலும் நான்கு முகங்களும், ஆகாயத்தை நோக்கி ஒரு முகமும் அமைந்துள்ளது.
கல்வெட்டுகள்
மகாகுதா வளாகம் வரலாற்றாசிரியர்களுக்கு 7 ஆம் நூற்றாண்டின் இரண்டு முக்கியமான கல்வெட்டுகளை வழங்கியுள்ளது. மகாகுதா தூண் கல்வெட்டு, பொ.ச. 595-602 க்கு இடையில் தேதியிடப்பட்டது, முதலாம் புலிகேசியின் இராணி (மங்களேசன் மன்னர்) துர்லபாதேவி வழங்கிய மானியத்தை பதிவு செய்கிறது. மகாகுதேசுவர நாத கடவுளுக்கு பட்டடக்கல் மற்றும் அய்கொளே உள்ளிட்ட பத்து கிராமங்களின் ஒப்புதலுடன் ராணி மானியத்தை வழங்கினார். கூடுதலாக, கல்வெட்டு சாளுக்கியப் பரம்பரை, அவர்களின் இராணுவ பயணம், அவர்களின் வெற்றிகள். ஆரம்பகால நினைவுச்சின்னங்கள் பற்றிய முக்கியமான தகவல்களை வழங்குகிறது. இந்த தூண் தர்ம-ஜெயஸ்தம்பா ("மதத்தின் வெற்றியின் தூண்") என்ற பெயரில் செல்கிறது. மேலும், பிஜாப்பூர் தொல்பொருள் அருங்காட்சியகத்தில் உள்ளது. மன்னன் விஜயாதித்தனின் காதலியான வினபோட்டிக்கு கூறப்பட்ட மற்ற கல்வெட்டு மகாகுதேசுவரர் கோயிலின் மண்டபத்தில் பொறிக்கப்பட்டுள்ளது. மகாகுதேசுவரர் தெய்வத்திற்கு மாணிக்கங்கள் மற்றும் ஒரு வெள்ளி குடையை வழங்கிய இது விவரிக்கிறது.
குறிப்புகள்
பகுப்பு:சாளுக்கியர் பகுப்பு:Coordinates on Wikidata
டிரைபுளோரோமெத்தில் ஐப்போபுளோரைட்டு
டிரைபுளோரோமெத்தில் ஐப்போபுளோரைட்டு (Trifluoromethyl hypofluorite) என்பது OCF4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிமபுளோரின் சேர்மம் அறைவெப்ப நிலையில் நிரமற்ற வாயுவாகவும் உயர் நச்சுத்தன்மை கொண்டும் உள்ளது. O-F பிணைப்பு உடைய ஐப்போபுளோரைட்டு சேர்மத்திற்கு இதை ஓர் அரிய உதாரணமாகக் கூறலாம். கார்பனோராக்சைடுடன் புளோரின் வாயுவைச் சேர்த்து வினைபுரியச் செய்தால் டிரைபுளோரோமெத்தில் ஐப்போபுளோரைட்டு உருவாகிறது.
2 F2 + CO → CF3OF
நடுநிலை pH இல் மட்டும் இவ்வாயு மெல்ல நீராற்பகுப்பு அடைகிறது.
கரிம வேதியியல் பயன்
எலக்ட்ரான்கவர் புளோரினுக்கு இச்சேர்மமே ஆதார மூலமாகும். சிலில் ஈனோல் ஈதர்களிலிருந்து α-புளோரோகீட்டோன்கள் தயாரிப்பதற்கு இச்சேர்மம் பயன்படுகிறது.
இச்சேர்மம் ஒரு போலி ஆலசனைப் போல செயல்பட்டு எத்திலீனுடன் சேர்ந்து ஈத்தரைக் கொடுக்கிறது.
மேற்கோள்கள்
பகுப்பு:டிரைபுளோரோமெத்தில் சேர்மங்கள் பகுப்பு:புளோரினேற்றிகள் பகுப்பு:ஐப்போபுளோரைட்டுகள்
செங்கோடம்பாளையம் ஊராட்சி
செங்கோடம்பாளையம் ஊராட்சி (Sengodampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3003 ஆகும். இவர்களில் பெண்கள் 1452 பேரும் ஆண்கள் 1551 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காற்புள்ளி
காற்புள்ளி என்பது பல மொழிகளில் பயன்பாட்டில் உள்ள நிறுத்தற் குறியீடுகளில் ஒன்று. ஆங்கிலத்தில் கமா (comma) என்று அழைக்கப்படும் இச்சொல் கிரேக்க மொழியின் கொம்மா என்ற சொல்லில் இருந்து பெறப்பட்டது.
பயன்பாடு
ஒரே மாதிரியான பலவற்றை குறிப்பதற்கு ஒவ்வொன்றின் பின்னரும் காற்புள்ளி இடப்படுகிறது. இடப் பெயர்களை எழுதவும் காற்புள்ளி பயன்படுகிறது. ஐரோப்பிய மொழிகளிலேயே பல்வேறு வடிவத்திலான காற்புள்ளிகள் உள்ளன. உலகின் பெரும்பாலான மொழிகளில் காற்புள்ளிகளின் பயன்பாடு காணப்படுகிறது.
இதையும் பார்க்க
காற்புள்ளி (தமிழ் நடை)
பகுப்பு:இலக்கணம்
சரத் பாபு
தனிப்பட்ட வாழ்க்கை
சத்தியம் பாபு தீக்சிதுலு என்ற இயற்பெயர் கொண்ட சரத் ​​பாபு 31 சூலை 1951-இல் பிறந்தார்.
ஏப்ரல் 2023 இல், சரத்பாபு கடுமையான நோயால் பாதிக்கப்படுவதாகத் தெரிவிக்கப்பட்டது. இந்நோய் காரணமாக இவர் மே 3 அன்று இறந்துவிட்டார் என்றும் பல வதந்திகள் வந்தன. இருப்பினும், இவர் உயிருடன் இருப்பதாகவும், சிகிச்சை பெற்று வருவதாகவும் செய்திகள் உறுதி செய்தன. இவரது உறவினர்கள், பொதுமக்களிடம் சமூக ஊடக அறிக்கைகளை நம்ப வேண்டாம் என்று அறிவித்திருந்தனர்.
தொழில்
சரத்பாபு கூறியதாகக் கூறப்படுகிறது;"என் அப்பா ஒரு உணவகத் தொழிலாளி, அவருடைய தொழிலை நான் கையாள வேண்டும் என்று அவர் விரும்பினார். ஆனால் நான் ஒரு காவல் அதிகாரியாக இருக்க விரும்பினேன். கல்லூரி நாட்களில், நான் குறுகிய நோக்கத்தை வளர்த்துக் கொண்டேன். தெளிவான நோக்கம் காவல்துறையில் சேர முன்நிபந்தனையாக இருந்ததால் என் கனவுகள் நொறுங்கின. என் அம்மாவிடம், மகன் அழகாக இருக்கிறான், அவன் திரைப்படங்களில் நடிக்க வேண்டும் என்று சொன்னார்கள். என் கல்லூரி விரிவுரையாளர்களும் அதைத்தான் சொன்னார்கள். இதெல்லாம் என் மனதில் விளையாடியது. அதற்கு என் தந்தை எதிர்ப்பு தெரிவித்தாலும் அம்மா எனக்கு ஆதரவாக இருந்தார். நான் வியாபாரத்தில் ஈடுபடமாட்டேன் என்று என் மனதில் தெரிந்தது. நான் தோல்வியுற்றாலும் குடும்பத் தொழிலிலிருந்து பின்வாங்கலாம், நான் தொழிலுக்கு வரமாட்டேன் என்று என் மனதில் தெரிந்தாலும் அதைத்தான் நினைத்தேன். ஒரு திரைப்படத்திற்கான புதுமுகத் தேர்விற்கு செய்தித்தாளில் வந்த விளம்பரத்திற்கு நான் பதிலளித்தேன். நான் எதிர்பார்த்ததை விட மிக எளிதாக தேர்வில் தேர்ச்சி பெற்றேன். என்னுடைய முதல் நடிப்பு கே.பாலச்சந்தர் இயக்கிய தமிழ்ப் படத்தில்தான். இத்திரைப்படம் தெலுங்கில் இதி கத காடு என்று என்னுடன், கமல்ஹாசன், சிரஞ்சீவி ஆகியோரை வைத்து மறுஆக்கம் செய்யப்பட்டு வெற்றி பெற்றது."
இறப்பு
உடல் நலக் குறைவால் ஐதராபாத்தில் உள்ள மருத்துவமனையில் சிகிச்சை பெற்றுவந்த சரத்பாபு 2023 மே 22 அன்று தனது 71-ஆவது அகவையில் இறந்தார்.
நடித்த திரைப்படங்கள்
தமிழ் திரைப்படங்கள்
தெலுங்கு திரைப்படங்கள்
வெளி இணைப்புகள்
பகுப்பு:1951 பிறப்புகள் பகுப்பு:2023 இறப்புகள் பகுப்பு:தெலுங்கு மக்கள் பகுப்பு:இந்தியத் திரைப்பட நடிகர்கள் பகுப்பு:கன்னடத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:தெலுங்குத் திரைப்பட நடிகர்கள்
மேலூர் (சட்டமன்றத் தொகுதி)
மேலூர், மதுரை மாவட்டத்தின் ஒரு சட்டமன்றத் தொகுதி ஆகும்.
கொட்டாம்பட்டி மற்றும் மேலூர் ஊராட்சி ஒன்றியங்களை உள்ளடக்கியதே மேலூர் சட்டமன்றத் தொகுதியாகும்.
தொகுதியில் அடங்கியுள்ள பகுதிகள்
மேலூர் வட்டம்
வாக்காளர் எண்ணிக்கை
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி ,
வெளியிணைப்புகள்
பகுப்பு:மதுரை மாவட்டம் பகுப்பு:தமிழ்நாடு சட்டமன்றத் தொகுதிகள்
சதுரங்கப்பேட்டை தர்மராஜா கோயில்
சதுரங்கப்பேட்டை தர்மராஜா கோயில் தமிழ்நாட்டில் திருவள்ளூர் மாவட்டம், சதுரங்கப்பேட்டை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
வடபுத்தூர் ஊராட்சி
வடபுத்தூர் ஊராட்சி (Vadaputhur Gram Panchayat), தமிழ்நாட்டின் விழுப்புரம் மாவட்டத்தில் உள்ள வல்லம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 743 ஆகும். இவர்களில் பெண்கள் 350 பேரும் ஆண்கள் 393 பேரும் உள்ளனர்.
சதுரங்கப்பேட்டை தர்மராஜா கோயில்
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.
வடபுத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சதுரங்கப்பேட்டை தர்மராஜா கோயில்
மேற்கோள்கள்
பகுப்பு:திருவள்ளூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடபுத்தூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முதல்நிலை வளிமண்டலம்
முதல்நிலை வளிமண்டலம் (primary atmosphere) என்பது, கோளொன்றின் சூரியனின் திரள்வளிம வட்டில் இருந்து சேர்ந்த வளிமப் பொருட்களால் உருவான வளிமண்டலத்தைக் குறிக்கும். வியாழன், சனி முதலிய வெளிக்கோள்கள் முதல்நிலை வளிமண்டலத்தைக் கொண்டவை. முதல்நிலை வளிமண்டலங்கள், புவியில் காணப்படுவது போன்ற இரண்டாம்நிலை வளிமண்டலங்களிலும் தடிப்பானவை. உட்கோள்கள் தமது முதல்நிலை வளிமண்டலங்களைப் பல்வேறு காரணங்களால் இழந்துவிட்டன. மேற்பரப்பு வெப்பநிலை, அணுவின் திணிவு, கோள்களின் விடுபடு திசைவேகம் என்பன இக்காரணங்கள்.
முகியித்தீன் புராணம்
நூலமைப்பு
இந்நூலில் இரண்டு காண்டங்களும், 1343 பாடல்களும் உள்ளன. பாடல்கள் யாவும் விருத்தப்பா எனும் பாவகையில் அமைந்துள்ளன. இரு காண்டங்கள்: 1. தன்னுயிர் காக்கும் தவநிலைக் காண்டம்.2. மன்னுயிர் காக்கும் மகத்துவநிலைக் காண்டம்.
முதல்நிலை வளிமண்டலம்
குறிப்புகள்
பகுப்பு:வளிமண்டலம்
முகியித்தீன் புராணம்
நூலின் வேறுபெயர்
இந்நூலுக்குக், குத்பு நாயகம் எனும் வேறு பெயரும் உண்டு. முகியித்தீன் என்பது குத்பு நாயகத்தின் வேறு பெயர்.
கதைக்கரு
நபியின் மகள் பாத்திமா. இவளுக்கும் அலி என்பாருக்கும் பிறந்த மகன் அசன். இவன் பாத்திமாவின் 60 ஆவது வயதில் இறையருளால் பிறந்தான். இந்த அசனே முகியித்தீன் தாயின் வயிற்றில் கருவாக இருந்தபோதே ஞானக்கல்வி பெற்றதாக கதை அமைகிறது.
உசாத்துணை
1) முகம்மது உவைஸ்,பீ.மு.அஜ்மல் கான்," இஸ்லாமியத் தமிழ் இலக்கிய வரலாறு தொகுதி 1,2 மதுரைக் காமராசர் பல்கலைக்கழகம் பதிப்பு-1986. 2) அடைக்கலசாமி," தமிழ் இலக்கிய வரலாறு " கழக வெளியீடு-1994.
பகுப்பு:இசுலாமியத் தமிழ் இலக்கியம் பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள்
வீர ஜெகதீஸ்
வீர ஜெகதீஸ் 1938 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. பி. கைலாசம் மற்றும் ஆர். பிரகாஷ் இயக்கத்தில் வெளிவந்த இத்திரைப்படத்தில் வி. எஸ். எம். ராஜாராம ஐயர், எம். ஜி. ஆர் மற்றும் பலரும் நடித்திருந்தனர்.
தயாரிப்பு
டி. பி. கைலாசம் மற்றும் ஆர். பிரகாஷ் இப்படத்தை இயக்கினர். வி. எஸ். டாக்கீஸ் தயாரிப்பு நிறுவனம் இப்படத்தை தயாரித்தது. எம். ஜி. ராமச்சந்திரன் மற்றும் வி. எஸ். எம். ராஜாராம ஐயர் இப்படத்தில் நடித்திருந்தனர். படத்தின் நீளம் 10,444 அடிகளாகும் (3,183 மீட்டர்கள்).
மேற்கோள்கள்
பகுப்பு:1938 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள்
ஆபீர நாடு
right|thumb|250px|இதிகாச கால [[பரத கண்டம்|பரத கண்ட நாடுகள்]]
பரத கண்டத்தின் மேற்கில் சரஸ்வதி ஆற்றின் அருகில் இருந்த ஆபீர நாடு (Abhira kingdom)  குறித்து மகாபாரத காவியத்தில் பல இடங்களில் குறிக்கப்பட்டுள்ளது. ஆபீர நாடு, இந்தியாவின் தற்கால குசராத்து மாநிலத்தின் வடக்குப் பகுதியிலும், இராஜஸ்தான் மாநிலத்தின் தெற்குப் பகுதியிலும் இருந்தது. இப்பகுதியில் அபீரர்கள் அல்லது சுரபீரர்கள் எனும் மக்கள் வாழ்ந்தனர். சிவதத்தன் எனும் மன்னர் ஆபீர நாட்டை நிறுவியதாக கருதப்படுகிறது. ஆபீரர்கள் யாதவ குலத்தின் ஒரு கிளையினர் என்றும் கருதப்படுகிறது.
இதிகாசக் குறிப்புகள்
ஆபீரர்கள் யது குலத்தின் ஒரு பிரிவினர் ஆவார். ஆபீர நாட்டவர்கள் குருச்சேத்திரப் போரில், கௌரவர் அணி சார்பாக போரிட்டனர். கிருட்டிணன் தனது யது குலப் படைகளை துரியோதனனுக்கு வழங்கியதுடன், தான் மட்டும் போர் ஆயுதங்களை கையாளமால், பாண்டவர் அணியில் அருச்சுனனின் தேரோட்டியாக இருந்து விடுகிறார். ஆபீரர நாட்டு மக்கள், மிலேச்சர்கள் போன்ற தாழ்குடி மக்கள் என இராமாயணம் கூறுகிறது. பண்டைய சமஸ்கிருத மொழியின் இலக்கண ஆசிரியரான பாணினி, ஆபீரர்களை, விராதர்கள் எனும் கொள்ளைக் கூட்டத்தினர் எனக் குறிப்பிட்டுள்ளார். துவாரகை நாட்டு மக்கள், சாம்பனால் தங்களுக்குள் போரிட்டு அழிந்து போன பின்பு, எஞ்சியவர்களை அருச்சுனன் தன்னுடன் குரு நாட்டிற்கு, பஞ்சாப் பகுதி வழியாக அழைத்துச் செல்கையில் கௌரவர்களின் ஆதரவாளர்களான ஆபிரர்கள், அருச்சுனனை துவாரகை மக்களின் பெருஞ்செல்வத்தை கொள்ளையிட்டனர்.
மேற்கில் நகுலனின் படையெடுப்புகள்
தருமனின் இராசசூய வேள்விக்கான செலவிற்கு திறையை வசூலிக்க நகுலன் இந்திரப்பிரஸ்தத்திற்கு மேற்கில் உள்ள நாட்டு மன்னர்கள் மீது போரிட்டார். நகுலனிடம் போரில் தோல்வி அடைந்தவ மன்னர்களில் ஆபீர நாட்டு மன்னரும் ஒருவராவார். (மகாபாரதம், சபா பருவம், அத்தியாயம், 2: 31)
மார்கண்டேயரின் கணிப்பு
மார்கண்டேயர், பரத கண்டத்தின் மேற்குப் பகுதி இன மக்களான ஆபீரர்கள், காம்போஜர்கள், பாக்லீகர்கள், சிதியர்கள், பார்த்தியர்கள், கலியுகத்தில் பெரும் ஆட்சியாளர்களாக வருவர் என வன பருவத்தின் போது,   தருமனிடத்தில் கணித்துக் கூறுகிறார். (மகாபாரதம், வன பருவம் 3: 187)
பின்னி
வலது|thumb| ஆட்டா (கோதுமை மாவு), கோயா (அடர்த்தியான பால்) மற்றும் உலர் பழங்கள் கொண்டு செய்யப்பட்ட பின்னி பின்னி (Pinni) என்பது பஞ்சாபிய உணவு வகைகளுள் ஒன்றாகும். இதனை பெரும்பாலும் குளிர்காலத்தில் உண்ணுகின்றனர். இது ஒரு இனிப்பாகப் பரிமாறப்படுகிறது. நெய், கோதுமை மாவு, வெல்லம் மற்றும் பாதாம் கொண்டு தயாரிக்கப்படுகிறது. திராட்சையையும் இதில் பயன்படுத்தலாம். உளுந்தம் பருப்பு பின்னி என்பது பின்னி வகைகளுள் ஒன்றாகும்.
பின்னி என்பது உருண்டை வடிவத்தில் தயாரிக்கப்பட்டும் இனிப்பு அல்லது இனிப்புகளுக்கான பொதுவான சொல்லாக உள்ளது.
தேவையான பொருட்கள்
கூடுதல் சுவைக்கு, பின்னியில் கோயாவைப் பயன்படுத்தலாம். பின்னி என்பது வட இந்தியா மற்றும் பஞ்சாப் பகுதியில் பிண்டி என்றும் அழைக்கப்படும் ஒரு கூட்டு இனிப்பு உணவாகும். பின்னி நீண்ட நேரம் கெட்டுப்போவதில்லை. மேலும் குளிர்ச்சியான இடத்தில் சேமிக்க வேண்டிய அவசியமும் இல்லை. பின்னி தேநீர் அல்லது சூடான பாலுடன் பரிமாறப்படுகிறது.
மேற்கோள்கள்
பகுப்பு:இந்திய இனிப்பு உணவுகள் பகுப்பு:பஞ்சாபி உணவு வகைகள்
புகாரா கானரசு
புகாரா கானரசு என்பது ஒரு கானரசு ஆகும். இது 16ஆம் நூற்றாண்டின் இரண்டாவது காலாண்டில் இருந்து பிந்தைய 18 ஆம் நூற்றாண்டு வரை நடு ஆசியாவில் இருந்து ஒரு உஸ்பெக் அரசு ஆகும். சிறிது காலமே நீடித்த சய்பனிட் பேரரசின் உபைதுல்லா கானின் ஆட்சியின்போது (1533–1540) புகாரா அந்த பேரரசின் தலைநகரானது. இந்த கானரசானது அதன் அதிகபட்ச பரப்பளவை சய்பனிட் ஆட்சியாளரான இரண்டாம் அப்துல்லா கானின் ஆட்சியின்போது (1577–1598) அடைந்தது.
17 மற்றும் 18ஆம் நூற்றாண்டுகளில் இந்த கானரசானது ஜனித் அரசமரபால் (ஆஸ்ட்ரகானிட்கள் அல்லது ஹஸ்டர்கானிட்கள்) ஆளப்பட்டது. அவர்களே புகாராவை ஆண்ட செங்கிஸ் கானின் வழிவந்த கடைசி வழித்தோன்றல்கள் ஆவர். 1740இல் இக்கானரசு ஈரானின் ஷாவான நதிர் ஷாவால் வெல்லப்பட்டது. 1747இல் நதிர் ஷாவின் இறப்பிற்குப் பிறகு இந்த கானரசு செங்கிஸ் கானின் வழித்தோன்றல்கள் அல்லாத உஸ்பெக் அமீர் குடயர் பியின் வழித்தோன்றல்களால் ஆளப்பட்டது. அவர்கள் அடலிக் என்ற பிரதம மந்திரி பதவியின் மூலம் இந்த கானரசை கட்டுப்படுத்தினர். 1785இல் அவரது வழித்தோன்றலான ஷா முராத், குடும்பத்தின் அரசமரபு ஆட்சியை (மங்கித் அரசமரபு) வழிப்படுத்தினார். இந்த கானரசானது புகாரா அமீரகம் ஆனது. அந்த மங்கித்கள் செங்கிஸ் கானின் வழித்தோன்றல்கள் அல்ல. எனவே அவர்கள் இஸ்லாமிய பட்டமான அமீரை பயன்படுத்தினர். கான் என்ற பட்டத்தை பயன்படுத்தவில்லை.
சய்பனிட் அரசமரபு
சய்பனிட் அரசமரபானது 1506 இல் இருந்து 1598 வரை இந்த கானரசை ஆண்டது. அவர்களது ஆட்சியின் கீழ் புகாராவானது கலை மற்றும் இலக்கிய மையமாக உருவானது. கல்விச் சீர்திருத்தங்கள் அறிமுகப்படுத்தப்பட்டன.
அப்துல் அல்-அசிஸ் கான் (1540–1550) உலகம் முழுவதிலுமே அதற்குச் சமமான நூலகம் ஒன்று இல்லை என கூறக்கூடிய அளவுக்கு ஒரு நூலகத்தை நிறுவினார். முக்கிய அறிஞரான சுல்தான் மிராக் முன்ஷி 1540 லிருந்து அங்கு பணியாற்றினார். திறமையான அழகிய கையெழுத்தை எழுதக்கூடிய மிர் அபித் குசைனி நஸ்தலிக் மற்றும் ரெய்ஹானி எழுத்து முறைகளில் தலைசிறந்த படைப்புகளை உருவாக்கினார். அவர் ஒரு தலை சிறந்த சிறு ஓவியரும், தகடமைப்பதில் கைதேர்ந்தவரும் மற்றும் புகாரா நூலகத்தின் நூலகருமாக இருந்தார்.
உசாத்துணை
பகுப்பு:நடு ஆசியாவின் முன்னாள் நாடுகள் பகுப்பு:Coordinates not on Wikidata
பார்சி, பீகார்
பார்சி (Parsi) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
முக்திதாம்
முக்திதாம் (Muktidham) என்பது பல்வேறு இந்து கடவுள்களைக் கவுரவிக்கும் வகையிலான பளிங்கு கோயில் வளாகமாகும். இது இந்தியாவின் மகாராட்டிர மாநிலத்தில் உள்ள நாசிக் நகரின் புறநகர்ப் பகுதியான நாசிக் சாலையில் அமைந்துள்ள பிரபலமான சுற்றுலாத் தலமாகும். இது ஒரு அறக்கட்டளை மூலம் நிர்வகிக்கப்படுகிறது. உள்ளூர் தொழிலதிபர் மறைந்த திரு. ஜே.டி. சவுகான்-பைட்கோவின் தாராள நன்கொடை மூலம் கட்டப்பட்டது. இந்த கோயில் 1971 இல் நிறுவப்பட்டது.
இங்கு 12 ஜோதிர்லிங்கங்களின் பிரதிகளைக் கொண்டுள்ளது. இவை அசல் தெய்வங்களின் பரிமாணத்தின் படி கட்டப்பட்டுள்ளன. மேலும் இவை அந்தந்த யாத்திரை மையங்களுக்கு அனுப்பப்பட்டதன் மூலம் புனிதப்படுத்தப்பட்டுள்ளன.
மேலும், முக்திதாம் வளாகத்தில் கிருட்டிணருக்காக அர்ப்பணிக்கப்பட்ட கோயில் உள்ளது. கிருட்டிணர் கோயிலின் சுவர்களில் கிருட்டிணர் மற்றும் மகாபாரத காட்சிகளைச் சித்தரிக்கும் ஓவியங்கள் உள்ளன. இவற்றைப் பிரபல ஓவியர் ரகுபீர் முல்கோன்கர் வரைந்துள்ளார். இவரின் சேவைகளை முக்திதத்தின் நிறுவனர் ஜெயராம்பாய் சவுகான் பயன்படுத்திக் கொண்டார். இந்த கோயிலின் தனித்துவமானது பகவத்கீதாவின் பதினெட்டு அத்தியாயங்களும் சுவர்களில் எழுதப்பட்டுள்ளன.
இந்த கோயிலில் உள்ள பளிங்குக் கற்கள் ராஜஸ்தானில் உள்ள மக்ரானாவிலிருந்து கொண்டுவரப்பட்டது. இவை ராஜஸ்தானி சிற்பிகளால் வடிவமைக்கப்பட்டுள்ளது.
இக்கோயிலில் பன்னிரண்டு ஜோதிர்லிங்கங்களின் பிரதிகளைத் தவிர, ஸ்ரீ கிருஷ்ணர் கோயிலில் அனைத்து முக்கிய இந்து கடவுள்களின் சிலைகளும் (விஷ்ணு, லட்சுமி ராம, லட்சுமணன், சீதா, அனுமன், துர்கா, விநாயகர்) உள்ளன.
நகரத்தின் சுற்றுலாத் தலங்களில் முக்திதாம் ஒன்றாகும். கும்பமேளாவின் போது ஆயிரக்கணக்கான இந்து பக்தர்கள் முக்திதாம் கோயிலுக்கு வருகை தருகின்றனர்.
மேலும், இந்த வளாகத்தில் ஒரு தர்மசாலையும் உள்ளது. இதில் குறைந்தது 200 யாத்திரிகர்கள் தங்கலாம்.
மேற்கோள்கள்
பகுப்பு:துர்க்கை கோயில்கள் பகுப்பு:கிருஷ்ணர் கோயில்கள் பகுப்பு:மகாராட்டிர இந்துக் கோயில்கள்
கே. ரேகா
thumbnail|கே. ரேகா '''கே. ரேகா''' என்பவர் மலையாள சிறுகதை எழுத்தாளர் ஆவார். இவர் கேரள அரசின் சாகித்திய (இலக்கிய) விருதினைப் பெற்றுள்ளார். .
சான்றுகள்
பகுப்பு:மலையாள எழுத்தாளர்கள் பகுப்பு:திருச்சூர் மாவட்ட நபர்கள் பகுப்பு:கேரள அரசின் இலக்கிய விருது பெற்றோர் பகுப்பு:வாழும் நபர்கள் பகுப்பு:இந்தியப் பெண் ஊடகவியலாளர்கள் பகுப்பு:கேரள எழுத்தாளர்கள்
இரண்டாம்நிலை வளிமண்டலம்
இரண்டாம்நிலை வளிமண்டலம் (secondary atmosphere) என்பது, கோளொன்றின் சூரியனின் உருவாக்கத்தின்போது திரண்ட வளிமப் பொருட்களில் இருந்து உருவாகாத அக்கோளின் வளிமண்டலத்தைக் குறிக்கும். இரண்டாம்நிலை வளிமண்டலம், குறித்த கோளில் ஏற்படும் எரிமலைச் செயற்பாடுகளால், அல்லது வால்வெள்ளிகளின் தாக்கங்களினால் உருவாகிறது. இத்தகைய வளிமண்டலத்தைக் கொண்டிருப்பது, புவியையும், புதன், வெள்ளி, செவ்வாய் ஆகிய கோள்களையும் உள்ளடக்கிய புவியொத்த கோள்களின் இயல்பாகும். வியாழன் முதலிய வெளிக்கோள்களில் இருப்பது போன்ற முதல்நிலை வளிமண்டலத்தோடு ஒப்பிடும்போது இரண்டாம்நிலை வளிமண்டலம் தடிப்புக் குறைவானது.
குறிப்புகள்
பகுப்பு:வளிமண்டலம்
சந்திரசேகர ஆசாத்
சந்திரசேகர ஆசாத் (Chandra Shekhar Azad, چندر شیکھر آزاد; चंद्र शेखर आज़ाद; 23 சூலை 1906 – 27 பெப்ரவரி 1931) என அழைக்கப்படும் சந்திரசேகர சீதாராம் திவாரி இந்திய விடுதலை போராட்ட வீரர்களில் ஒருவர். இந்துசுத்தான் குடியரசு அமைப்பு மீளுருவாக்கம், ககோரி ரயில் கொள்ளை, பகத் சிங் போன்றவர்களை வழிநடத்துதல், இந்துசுத்தான் சோசலிசக் குடியரசு அமைப்பு உருவாக்கம், பிரித்தானிய அதிகாரி சான்டர்சு கொலை போன்றவற்றைச் செய்தவர்.
சிறுவயது
ஆசாத் 23 சூலை 1906ல் பண்டிட் சீதாராம் திவாரி மற்றும் ஜக்ரானி தேவி என்ற தம்பதியருக்கு உத்தரப் பிரதேசம் மாநிலத்திலுள்ள பதர்க்கா என்னும் ஊரில் பிறந்தார். இவரது தந்தை அலிஜார்பூரில் பணியாற்றிய போது இவர் தன் இளமைப்பருவத்தை மத்திய பிரதேச சபூவா மாவட்டத்தில் கழித்தார். அப்போது அவர் அம்மாவட்ட பில் பழங்குடிகளிடம் முறையாக வில்வித்தை கற்றார். அது அவருக்கு போராட்டக் காலத்தில் உதவியது.
இவரது தாயான தேவி இவரை காசியிலுள்ள வித்யா பீடத்தில் சமசுகிருதம் கற்க அனுப்புமாறு அவருடைய தந்தையிடம் கூறி ஏற்கச் செயதார். இவரது 15ஆவது வயதில் இவர் ஒத்துழையாமை இயக்கத்தில் இணைந்ததற்காகக் கைது செய்யப்பட்டு குற்றவியல் நடுவரிடம் கொண்டு செல்லப்பட்டார். நடுவர் அவரிடம் அவரது பெயர், தந்தைப்பெயர் மற்றும் அவரது முகவரியை அடுத்தடுத்து கேட்க அதற்கு அவர் முறையே விடுதலை (இந்தி - ஆசாத்), சுதந்திரம் மற்றும் சிறை என்று பதிலளித்தார். உடனே நடுவர் அவருக்கு மிகுந்த தண்டனையுடன் கூடிய சிறை செல்லுமாறு உத்தரவிடவே நான் அப்படிக்கூறினால் தான் நீங்கள் என்னைச் சிறைக்கு அனுப்புவீர்கள் என்றுதான் கூறினேன் என்று கூற அந்நடுவரகத்தில் உள்ளவர்கள் அனைவரும் சிரித்து விட்டனர். அதற்கு நடுவர் மிகவும் கோபமடைந்து அவருக்கு 15 பிரம்படி கொடுக்கக் கட்டளையிட ஒவ்வொரு அடிக்கும் அவர் பாரத் மாதா கி ஜெ எனக்கூறினார். அதுவரை சந்திரசேகர சீதாராம் திவாரி என்ற பெயருடன் அறியப்பட்டவர் அதற்குப் பிறகு சந்திரசேகர ஆசாத் என்று அழைக்கப்பட்டார்.
இளமைப்பருவம்
காந்தி, 1922ல் ஒத்துழையாமை இயக்கத்தைக் கைவிட்ட பின்னரும் ஆசாத் தனது நிலைப்பாட்டில் உறுதியாக இருந்தார். முழுச் சுதந்திரத்தை எந்த வழியினும் அடைய வேண்டும் என்பதற்காக தன்னைத்தானே அர்பணித்துக் கொண்டார். இவரது இளம்வயதில் இவரை பிரன்வேசு சாட்டர்ச்சி என்பவர் இந்துசுத்தான் குடியரசு அமைப்பை ஆரம்பித்த ராம் பிரசாத் பிசுமில் என்றவரிடம் அறிமுகப்படுத்தினார். விளக்குத்தீயில் தன் கையை எரித்துத் தனது தேசபக்தியை வெளிப்படுத்திய பின் பிசுமில் அவரைத் தன் அமைப்பில் சேர்த்துக் கொண்டார். சாதி, மத பணப் பேதமில்லாத அனைவருக்கும் சுதந்திரம் என்ற இந்துசுத்தான் குடியரசு அமைப்பின் கொள்கை ஆசாத்தை மிகவும் ஈர்த்தது. அதன்பின் அந்த அமைப்பை வளர்ப்பதற்காக பிரித்தானிய அரசாங்க பொருட்களை அவர் கூட்டாளிகளுடம் சேர்ந்து பிசுமிலின் சொந்த ஊரான சாசகான்பூர் வட்டாரத்திலேயேக் கொள்ளை அடிக்க ஆரம்பித்தார். அதில் 1925ல் நடந்த ககோரி ரயில் கொள்ளையும் ஒன்று. மேலும் சோசியலிச வழியிலேயே நாளைய இந்தியாவும் இந்திய சுதந்திரமும் இருக்க வேண்டுமென எண்ணினார்.
ராஜேஷ் பட்டேகர்
ராஜேஷ் பட்டேகர் (Rajesh Patnekar, பிறப்பு: செப்டம்பர் 23, 1963) இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். பட்டேகர் வட கோவாவின், பிக்கோலிம் தொகுதியிலிருந்து, கோவா சட்டமன்றத்தில் உறுப்பினராக உள்ளார். இவரது மனைவி அருணா பட்னேக்கர், மாப்புசாவில் உள்ள புனித மேரி கான்வென்ட் உயர்நிலைப் பள்ளியில் ஆசிரியர் பணியாற்றுகிறார். இவர் 2017 ஆம் ஆண்டு சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டார்.
சந்திரசேகர ஆசாத்
ஜான்சி
ஆசாத் ஜான்சியையே தன் அமைப்பின் தலைமைச் செயலகமாக சிறிது காலம் வைத்திருந்தார். ஜான்சியை அடுத்து 15 கிலோமீட்டர் தூரமுள்ள ஆர்ச்சா காடுகளையே தன் அமைப்பின் சண்டைப் பயிற்சிக் கூடமாகப் பயன்படுத்தினார். மேலும் அவரே தன் அமைப்பினருக்குப் போர்பயிற்சிகளைக் கற்றும் கொடுத்தார். ஆர்ச்சா காடுகளுக்குப் பக்கம் சதார் ஆற்றங்கரையிலுள்ள அனுமன் கோயிலில் கூடாரம் அமைத்து அதையே வசிப்பிடமாகப் பயன்படுத்தினார். அப்போது தர்மபுரம் கிராமத்தின் குழந்தைகளுக்குப் போர்ப்பயிற்சி அளிப்பதன் மூலம் அம்மக்களின் நன்மதிப்பை பெற்றார். அக்கிராமத்தின் பெயரான தர்மபுரம் பின் மத்திய பிரதேச அரசாங்கத்தால் ஆசாத்புரம் என்று பெயர் மாற்றம் செய்யப்பட்டது.
ராஜேஷ் பட்டேகர்
இதற்கு முன்பு 2002-2007 மற்றும் 2007-2012 ஆண்டுகளில் இவர் சட்டமன்ற உறுப்பினராகவும் இருந்துள்ளார். இவர் காதி கிராமத்தின் தலைவராகவும், கோவாவின் தொழில் துறை வாரியராகவும் பணியாற்றினார். கோவா சட்டமன்றத்தில், சட்டமன்ற உறுப்பினர், பொது கணக்குக் குழுவின் தலைவராகவும், சட்டமன்றத்தின் பல்வேறு குழுமங்களின் உறுப்பினராகவும் இருந்துள்ளார்.
மேற்கோள்கள்
பகுப்பு:1963 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:கோவாவின் சட்டமன்ற உறுப்பினர்கள் பகுப்பு:கோவா அரசியல்வாதிகள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
சந்திரசேகர ஆசாத்
ஜான்சி
அவர் ஜான்சியில் வசித்தபோது சதார் சந்தையிலுள்ள பண்டல்கண்ட் மோட்டார் கேரேஜில் வாகனம் ஓட்டும் பயிற்சி பெற்றார். சதாசிவ மல்கபுர்கார், விசுவநாத வைசம்பாயன், பகவன் தாசு மகவுர், ஜான்சி பண்டிட் ரகுநாத் விநாயக் துளேகர், பண்டிட் சீதாராம் பாசுகர் பகவத் போன்றோர் இவரின் அமைப்பில் இணைந்தனர். மேலும் நய் பசுத்தியிலுள்ள ருத்ர நாராயண சிங் மற்றும் நாக்ராவிலுள்ள சீதாராம் பாசுகர் பகவத் வீடுகளிலும் சிறிது காலம் தங்கியிருந்தார்.
பகத்சிங்கும் ஆசாத்தும்
இந்துசுத்தான் குடியரசு அமைப்பு 1924ல் ராம் பிரசாத் பிசுமில், யோகேசு சந்தர் சேட்டர்ஜி, சசிந்திரநாத் சன்யால், சசிந்திரநாத் பக்ச்சி போன்றவர்களால் ஒத்துழையாமை இயக்கத்தை அடுத்த 2 ஆண்டுகளில் ஆரம்பிக்கப்பட்டது. 1925ல் இவ்வமைப்பால் நடத்தப்பட்ட ககோரி ரயில் கொள்ளையை அடுத்து பிரித்தானிய அரசாங்கம் புரட்சியாளர்களை அழிக்கத் தீவிரப்படுத்தப்பட்டது. பிரசாத், அசஃபகுலா கான், தகூர் ரோசன் சிங், ராசேந்திர நாத் லகரி போன்றவர்கள் இக்கொள்ளையில் சம்பந்தப்பட்டதால் அவர்கள் கொல்லப்பட்டனர். ஆசாத், சக்ரவர்த்தி, மற்றும் முராரி சர்மா போன்றவர்கள் பிடிக்கப்பட்டனர். ஆசாத் மீண்டும் இந்துசுத்தான் குடியரசு அமைப்பை மீளுருவாக்கினார். மேலும் ஆசாத்திற்கு பகத் சிங், சுக்தேவ், ராஜ்குரு போன்றவர்களுடன் நெருங்கிய தொடர்பு வைத்திருந்த பகவதி சரன் அரோரா என்றவருடன் பழக்கம் இருந்தது. அவர்கள் அனைவரும் இணைந்து இந்துசுத்தான் குடியரசு அமைப்பை இந்துசுத்தான் சோசலிசக் குடியரசு அமைப்பு என்ற பெயருடன் மறு உருவாக்கம் செய்தனர். அதன்படி சோசியலிச முறையில் இந்தியா விடுதலை அடைவதை அவர்கள் கொள்கையாகக் கொண்டனர்.
மறைவு
பெப்ரவரி 27, 1931 அன்று அலகாபாத் அல்ஃப்ரட் பூங்காவில் தன் இயக்கத்தவரான் சுக்தேவுடன் பேசிக்கொண்டிருந்த போது பிரித்தானிய காவல்துறையினர் சுற்றி வளைத்தனர். சுக்தேவைத் தப்பிக்க விட்டுவிட்டு நீண்ட நேரம் காவல்துறையினரிடம் போராடினார். காலில் குண்டடிபட்டதால் ஆசாத்தால் அங்கிருந்து தப்பிக்க இயலாமல் போனது. தன் துப்பாக்கியில் ஒரு தோட்டா மட்டும் மட்டுமிருக்க காவல்துறையினரிடம் உயிருடன் பிடிபடக்கூடாது என்பதால் தன்னைத்தானே சுட்டுக்கொண்டார். ஆனால் பிரித்தானிய காவல்துறையினர் அவரை என்கவுண்டரில் சுட்டுக் கொன்றதாகவே கூறினர். அவர் பயன்படுத்திய துப்பாக்கி அலகாபாத் அருங்காட்சியகத்திலும் அதன் ஆவணங்கள் லக்னோ சி.ஐ.டி. தலைமையகத்திலும் உள்ளது.
பிரபலம்
ஆசாத் கொல்லப்பட்ட இடமான அல்ஃப்ரெட் பூங்கா அதன் பிறகு சந்திரசேகர ஆசாத் பூங்கா என்றே அழைக்கப்பட்டது. மேலும் அவரது பெயரில் பள்ளிகள், கல்லூரிகள், வீதிகள் மற்றும் பொதுக்கழகங்கள் தொடங்கப்பட்டுள்ளன.
திரைப்படம்
பகத்சிங் வரலாற்றை கொண்ட திரைப்படங்களில் ஆசாத் முக்கிய கதாப்பாத்திரமாக உள்ளது. அவை,
மூல நூல்கள்
பகுப்பு:1906 பிறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:1931 இறப்புகள்
நைட்ரோலிக் அமிலம்
நைட்ரோலிக் அமிலங்கள் (Nitrolic acids) என்பவை RC(NO2)=NOH  என்ற வேதிவினைக் குழுவைக் கொண்ட கரிம வேதியியல் சேர்மங்களாகும். நைட்ரோ ஆல்க்கேனுடன் காரம் மற்றும் நைட்ரைல் மூலங்களைச் சேர்த்து வினைபுரியச் செய்து இவற்றை தயாரிக்கிறார்கள்
இம்மாற்றத்தை முதன் முதலில் விக்டர் மேயர் நைட்ரோ ஈத்தேனைப் பயன்படுத்தி கண்டறிந்தார். நைட்ரோனேட்டு எதிர்மின் அயனியின் இடைநிலை வழியாக இவ்வினை மாற்றம் நிகழ்கிறது.